Abrolhos, Australia

miniatura|250px|Vista satelital das illas Abrolhos
As **illas Abrolhos**, denominadas oficialmente **Houtman Abrolhos**, son unha cadea de 122 illas e de arrecifes de coral asociados, situadas no océano Índico, fronte á costa oeste de Australia, a uns 80 km ao oeste da cidade de Geraldton, Australia Occidental. 

É o verdadeiro arrecife de coral do sur do océano Índico, e un dos sistemas de arrecifes de latitude mái alta do mundo. É un dos lugares de reprodución de aves mariñas máis importante do mundo, e o centro da maior pescaría de Australia Occidental, a única da lagosta australiana (*Palinurus cygnus*). Conta cunha pequena poboación estacional de pescadores e está permitido un número limitado de turistas en excursións dun día, pero a maior parte daa súas terras está fóra dos límites como hábitat de conservación. 

É coñecido como o lugar de numerosos naufraxios, sendo os máis famosos os dos barcos meerlandeses *Batavia* e *Zeewijk*, que naufragaron en 1629 e 1727, respectivamente.

En xullo de 2019 Houtman Abrolhos foi declarado parque nacional polo goberno de Australia Occidental.

## Xeografía 
O arquipélago dos Abrolhos está formado por tres grupos insulares, o Grupo Wallabi, o Grupo Easter e o Grupo Pelsaert.

O grupo máis ao norte, o grupo Wallabi, está composto por unha illa duns 17 por 10 km e inclúe tamén na periferia a illa do Norte, situada a 14 km ao noroeste. As principais illas do Grupo Wallabi son a illa West Wallabi, a illa East Wallabi e a illa Beacon. Este grupo é ben coñecido polo naufraxio do barco *Batavia* no arreccife Morning, cerca da illa Beacon, en 1629, e o posterior motín e masacre que tivo lugar entre os sobreviventes abandonados.

O Grupo Easter encóntrase ao sueste do Grupo Wallabi, do que está separado por un canal de 9 km de ancho chamado Middle Channel (Canal Medio). Ten aproximadamente 20 por 12 km e consta de varias illas, entre elas a illa Rat, a illa Wooded, a illa Morley, a illa Suomi e a illa Alexander.

Máis ao sueste, a través do Canal Zeewijk, encóntrase o Grupo Pelsaert, o arrecife de coral máis ao sur do océano Índico. As principais illas deste grupo son a illa Middle, a illa Square, a illa Long, a illa Pelsaert, a illa Basile e o Grupo Mangrove. Moitos barcos naufragaron neste grupo, o máis famoso o *Zeewijk*, que naufragou no arrecife da Media Lúa en 1727, e os superviventes permaneceron na illa de Gun por algún tempo.

## Historia 
Aborixes australianos visitaron as illas durante o Holoceno, segundo indica o achado na illa Beacon dun artefacto de pedra  feito a partir dun sílex fosilífero do Eoceno.

Segundo os rexistros históricos, o primeiro avistamento de Houtman Abrolhos por parte dos europeos foi polos barcos neerlandeses *COV Dordrecht* e *Amsterdam*, en 1619, só tres anos despois de que Dirk Hartog realizase o primeiro avistamento autenticado do que agora é Australia Occidental, e só 13 anos despois da primeira viaxe a Australia, a de Duyfken en 1606. O descubrimento das illas foi imputado a Frederick de Houtman, capitán xeneral do Dordrecht, xa que foi Houtman quen máis tarde escribiu do descubrimento nunha carta aos directores da Compañía Holandesa das Indias Orientais.

A palabra "Abrolhos" é de orixe portuguesa, convertendo o Houtman Abrolhos nun dos dous lugares australianos con nome portugués, sendo o outro "Pedra Branca" en Tasmania. Tense dito que o termo é unha contracción da expresión portuguesa "abre os olhos" ou "abran os vossos olhos" (mantén os ollos abertos), pero demostrouse que esta é unha falsa etimoloxía. Na lingua portuguesa da época, "abrolhos" significaba "obstrucións picadas" e servía non só como palabra para os arrecifes, senón tamén como palabra para "abrollo" (unha arma) e "cabalo de frisa" (un tipo de obstáculo defensivo). Porén, aos oídos españois, a palabra soaba como "abre los ojos" ("abre os ollos"), polo que lle imputaban este significado, e esta falsa etimoloxía foi tomada en prestado por escritores ingleses, holandeses e franceses. O motivo polo que Houtman nomeou as illas usando unha palabra portuguesa segue sendo motivo de debate. John Forsyth afirma que as illas teñen o nome do arquipélago dos Abrolhos, na costa leste do Brasil, que foi descuberto e nomeado por navegantes portugueses a principios do século XVI. Esta suposición está apoiada polo feito de que Houtman estivo familiarizado co [arquipélago dos Abrolhos, navegando por el en 1598.

## Galería de imaxes 

Geraldton location map in Western Australia.PNG|Situación da cidade de Geraldton
Houtman1897.JPG|Houtman Abrolhos, chamadas "Houtman Rocks", no mapa estatal de Australia Occidental de 1897
Admiralty Chart No 1723 The Houtman Rocks, Published 1845.jpg|Carta das "The Houtman Rocks" do Almirantado Británico, publicada en 1845
Rat Island (Houtman Abrolhos) photo 2.jpg|Viata aérea da illa Rat (Grupo Easter)
Abrolhos North-Island.jpg|Foto aérea da metade sur da illa North

## Notas